Петр Васильевич Пономарев

Петр Васильевич Пономарев 1910 жылы Солтүстік Қазақстан облысындағы Приишим ауданының Ново­-Михайловка селосында туды. 1931 жылы жүк тасушы болып жұмыс істей бастаған, кейін Краснояр өлкесінің «Крутояр» астық кеңшарында тракторшы болды. 1936 жылдан бастап, комбайнерлер курсын бітірген соң, Солтүстік Қазақстан облысындағы Мамлют ауданының «Интернационал» МТС­-нда комбайнер болып  істеді. 1958 жылдан  «Дубровин» кеңшарында комбайнер болып істеген.
1952 жылы 21 маусымда КСРО Жоғарғы Кеңесінің Жарлығымен Петр Васильевич Пономаревке Социалистік Еңбек Ері атағы берілді. Ол Қазақ ССР Жоғарғы Кеңесінің депутаты болып сайланған.

 Дереккөздер 
Айбын Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-Х

Санат:1910 жылы туғандар
Санат:Солтүстік Қазақстан облысы
Санат:Социалистік еңбек ерлері